Liviu Dragnea ar putea candida la preşedinţie în 2019, spune Lia Olguţa Vasilescu. Într-o emisiune la postul public de televiziune, ministrul Muncii a declarat că liderul PSD a muncit foarte mult la programul de guvernare cu ajutorul căruia formaţiunea a câştigat alegerile.

"N-am niciun dubiu că, dacă acest program de guvernare va fi dus până la capăt, atunci putem bifa că ne-am respectat toate promisiunile pe care le-am făcut electoratului și, de ce ce nu, Liviu Dragnea ar putea să fie preşedintele României", a spus Lia Olguţa Vasilescu.